Kašin

Kašin () om Venäman lidn i mineralveziden lebutaho Tverin agjan päivnouzmas. Se om Kašinan ümbrikon (edel vn 2018 semendkud — rajonan) administrativine keskuz.

 Istorii 
Eländpunkt mainitase ezmäižen kerdan vl 1238 Nikonan aigkirjas kuti muretud mongoloil lidn. Vozil 1319−1426 lidnuz oli Kašinan ruhtinazkundan pälidnaks. Lidn šingotihe vauktan sauvondmujun tehmižel, seižui vezitel Volgan i Nevan basseinoiden keskes. Vl 1775 Kašin sai makundan lidnan statusad.

Kašinan ižandusen päsarakod oma turizm, sömtegimišt (likörine tegimKašinan «Veresk»-likörvodkantegimen sait (Kanabr' , veresk.com).      , konditerine edheotand, lihaceh, mineraližen veden edheotandad), mugažo elektroladimišton tegimKašinan elektroladimišton tegimen sait (kzeap.ru).  radab. Ende pölvhantegim i maidtegim oliba mugažo.

 Geografijan andmused 
Lidn sijadase ümbrikon suvipäivnouzmaižel röunal, Kašinkanjogen randoil (, Volgan hura ližajogi), 125 m ü.m.t. keskmäižel korktusel.

Matkad Tverihesai om 116 km suvipäivlaskmha orhal vai 146 km avtotedme. Lähembaine lidn om Kaläzin 30 km suvipäivnouzmha raudtedme vai avtol. Ühtennimine Kašin-raudtestancii om saudud vl 1898 sarakon lopstancijaks «Bologoje — Ribinsk»-keskustaspäi, om ühtenzoittud Moskvanke vl 1918, seižub «Kaläzin — Ves'jegonsk»-raudtejonol.

 Tobmuz 
Kašin oli enččen lidnankundan (2005−2018) üks'jäižeks eländpunktaks.

Lidnan Administracii om likvidiruidud vn 2016 kezakus, Vladimir Aban'kov radoi sen jäl'gmäižen pämehen vn 2015 kül'mkuspäi. Lidnankundan Deputatoiden nevondkundan ezimez' oli hän-žo (tal'vku 2015 — reduku 2018), se nevondkund om likvidiruidud vn 2019 uhokule.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 16 171 ristitud, rajonan kaks' koumandest, vn 2021 — 14 113 ristitud. Kaik 14 475 eläjad oli lidnas vl 2017. Kaikiš suremb lidnan ristitišt oli 21 200 eläjad vl 1992.

Rahvahad (enamba 0,4 % vl 2010, ozutadud rahvahudenke): venälaižed — 96,3 %, ukrainalaižed — 0,9 %, toižed rahvahad — 2,8 %.

Ortodoksižen hristanuskondan nell' päjumalanpertidKašinan pühäpertid sobory.ru-saital.  da 12 jumalanpertid oma saudud lidnas, mugažo om läz kümnen pühäpertin jändusid.

Lapsiden opendusen aluzkundad oma päivkodid, keskškolad. Kašinan kolledžKašinan kolledžan sait (collegekashin.ru).  (edel vn 2012 sügüz'kud agrarine tehnikum) i medicinine kolledžKašinan medicinižen kolledžan sait (kashmu.nubex.ru).  oma lidnan professionaližen opendusen aluzkundoikš.

 Galerei 

 Homaičendad 

 Irdkosketused 
 Lidnan da Kašinan ümbrikon tobmuden sait (kashin.info). 

Kategorii:Venäman lidnad
Kategorii:Eländpunktad kirjamišton mödhe
Kategorii:Tverin agjan lidnad
*